CELEX: 62020CA0325
Language: sk
Date: 2021-07-15 00:00:00
Title: Vec C-325/20: Rozsudok Súdneho dvora (šiesta komora) z 15. júla 2021 (návrh na začatie prejudiciálneho konania, ktorý podal Conseil d’État – Francúzsko) – BEMH, Conseil national des centres commerciaux/Premier ministre, Ministère de l’Économie, des Finances et de la Relance, Ministre de la cohésion des territoires et des relations avec les collectivités territoriales (Návrh na začatie prejudiciálneho konania – Smernica 2006/123/ES – Článok 14 bod 6 – Sloboda usadiť sa – Povolenie prevádzkovať obchodnú činnosť udelené kolektívnym orgánom – Orgán zložený najmä z kvalifikovaných osôb zastupujúcich štruktúru ekonomiky – Osoby, ktoré môžu predstavovať alebo zastupovať prevádzkovateľov konkurujúcich žiadateľovi o povolenie – Zákaz)

30.8.2021   
            
            
               SK
            
            
               Úradný vestník Európskej únie
            
            
               C 349/11
            
         
      Rozsudok Súdneho dvora (šiesta komora) z 15. júla 2021 (návrh na začatie prejudiciálneho konania, ktorý podal Conseil d’État – Francúzsko) – BEMH, Conseil national des centres commerciaux/Premier ministre, Ministère de l’Économie, des Finances et de la Relance, Ministre de la cohésion des territoires et des relations avec les collectivités territoriales
      (Vec C-325/20) (1)
      
      (Návrh na začatie prejudiciálneho konania - Smernica 2006/123/ES - Článok 14 bod 6 - Sloboda usadiť sa - Povolenie prevádzkovať obchodnú činnosť udelené kolektívnym orgánom - Orgán zložený najmä z kvalifikovaných osôb zastupujúcich štruktúru ekonomiky - Osoby, ktoré môžu predstavovať alebo zastupovať prevádzkovateľov konkurujúcich žiadateľovi o povolenie - Zákaz)
      (2021/C 349/14)
      Jazyk konania: francúzština
      
         Vnútroštátny súd, ktorý podal návrh na začatie prejudiciálneho konania
      
      Conseil d’État
      
         Účastníci konania pred vnútroštátnym súdom
      
      
         Žalobcovia: BEMH, Conseil national des centres commerciaux
      
         Žalované: Premier ministre, Ministère de l’Économie, des Finances et de la Relance, Ministre de la cohésion des territoires et des relations avec les collectivités territoriales
      
         Výrok rozsudku
      
      Článok 14 bod 6 smernice Európskeho parlamentu a Rady 2006/123/ES z 12. decembra 2006 o službách na vnútornom trhu sa má vykladať v tom zmysle, že bráni vnútroštátnej právnej úprave, ktorá stanovuje, že v rámci kolektívneho orgánu príslušného vydávať stanovisko k udeleniu povolenia prevádzkovať obchodnú činnosť budú prítomné kvalifikované osoby zastupujúce štruktúru ekonomiky relevantnej spádovej oblasti, a to aj v prípade, že tieto osoby sa nezúčastňujú na hlasovaní o žiadosti o povolenie a obmedzujú sa na podanie informácie o stave tejto štruktúry ekonomiky a vplyve dotknutého projektu na túto štruktúru, pokiaľ sa súčasní alebo potenciálni konkurenti žiadateľa zúčastňujú na výbere uvedených osôb.
      
         (1)  Ú. v. EÚ C 339, 12.10.2020.